Concurs Gastronòmic "Sabors de Món"
Sin fecha

20 d’OCTUBRE  DE 2019

\* Inscripcions fins el 18 d’octubre a les 14 h.

2 MODALITATS: receptes salades o receptes dolces (postres o pastissos).

3 PREMIS A CADA MODALITAT consistent en targetes regal de CAIXA POPULAR per a consumir als comerços adherits en  AECA:  1r  de 150 , 2n  de 100 € i  3r  valor de 50 €

\- CONVOCATÒRIA I BASES -

1\. DENOMINACIÓ I OBJECTIUS.

L'Ajuntament d'Alcàsser convoca la V edició del Concurs Gastronòmic “SABORS DEL MÓN” , amb la finalitat de difondre les elaboracions gastronòmiques de totes les cultures que convivim en Alcàsser, mitjançant l'elaboració de plats de persones aficionades que desitgen mostrar les seues habilitats culinàries, i contribuir a un major èxit i difusió de la XV Edició de la Mostra Agroalimentària i Comercial “Alcàsser, SABERS I SABORS”.

2\. PARTICIPANTS.

Podran participar totes les persones, aficionades i amants de la cuina, de forma individual. En tractar-se d'un concurs “amateur”, (no professional) queda expressament prohibida la participació de cuiners, forners i pastissers professionals.

3\. TERMINI DE PRESENTACIÓ:

Finalitzarà divendres 18 octubre a les 14 h. Els concursants hauran d’omplir la fitxa d’inscripció amb la relació dels ingredients utilitzats i breu descripció de la seua elaboració .

4\. MODALITATS:

El concurs tindrà dues modalitats: la de RECEPTES SALADES (ENTRANT O PLAT PRINCIPAL) I RECEPTES DOLCES (DOLÇOS O PASTISSOS) i cada concursant únicament podrà participar amb una sola modalitat.

5\. CONDICIONS DE L'ELABORACIÓ DELS PLATS:

Els plats s'elaboraran sense utilitzar ingredients precuinats i cada concursant haurà de relacionar tots els ingredients de la recepta.

S'hauran de presentar 2 racions del mateix plat amb un pes aproximat de 250 gr a 300 gr .El primer plat serà per a la seua presentació i exposició, i, el segon, per a la degustació i valoració del Jurat.

6 LLOC, DATA I HORARI DEL CONCURS:

20 d’octubre de 2019 a l’edifici del Mercat Municipal d'Alcàsser.

\* PRESENTACIÓ DELS CONCURSANTS: les 11.00 h

\* PRESENTACIÓ DELS JURATS: 11.30 h

\* LLIURAMENT DE LES PUNTUACIONS: 12.00 hores.

Per causes sobrevingudes de força major l'Ajuntament podrà modificar aquest horari.

7 CRITERIS DE PUNTUACIÓ I QUALIFICACIONS:

Els criteris a puntuar i valorar són: la Presentació, el Sabor i aroma, la Textura i la Originalitat..

8 .JURATS

El jurat estarà composat per diversos representants de les entitats participants en la Mostra 2019, per un representant d’AECA, per professionals del sector de la gastronomia i la restauració i per un representant del blog de cuina Rec&Rec Gastronòmic.

9  PREMIS:

Targetes regal per a cada modalitat (recepta salada i recepta dolça per a comprar als comerços adherits a l’Associació d’Empresari i Comerciants d’Alcàsser AECA.

\* 1r: per valor de 150 € per cada modalitat.

\* 2n: per valor de 100 € per cada modalitat.

\* 3r: per valor de 50 € per cada modalitat.

10 PUBLICACIÓ DE LES RECEPTES A LA WEB I XARXES SOCIALS DE L’AJUNTAMENT i al blog de cuïna REC&REC GASTRONÒMIC on aparega les receptes participants i les guanyadores , amb els ingredients i el procés d’elaboració, el resum de l’acte, fotografíes, etc, etc.

Alcàsser, octubre 2019